
П Р А В И Л Н И К


ЗА
ОРГАНИЗИРАНЕ НА ДЕЙНОСТТА  В ДГ „БРАТЯ ГРИМ”, ГР.ШУМЕН

ПЪРВА ГЛАВА
РАБОТА НА ИНСТИТУЦИЯТА


ОБЩИ ПОЛОЖЕНИЯ
Чл. 1.  Настоящият правилник се издава на основание чл. 258, ал. 1 от ЗПУО.
Чл. 2. Този правилник урежда устройството, функциите и управлението на детското заведение.
Чл. 3. С правилникът се определя организацията на педагогическия процес и правата и задълженията на участниците в него .
Чл. 4. С настоящия правилник се създават необходимите условия и предпоставки за реализиране на основните цели и функции,  произтичащи от ЗПУО и конкретните условия в ДГ „БРАТЯ ГРИМ” гр. Шумен.
Чл. 5. Правилникът е задължителен за всички лица, намиращи се на територията на детската градина  – педагогически и непедагогически персонал, специалисти по дейности извън ДОИ, родители и други лица, извършващи епизодични дейности.

I.	ВОДЕЩИ ПОСТАНОВКИ И ОРИЕНТИРИ НА ДЕЙНОСТТА
Чл. 6. Нашите ценности са:
· детето и детството;
· споделената отговорност за всяко дете;
· екипност и доверие;
· професионализъм и подкрепа;
· удовлетвореност и резултатност.
Чл. 7. От съществено значение за нашият успех е устойчивото развитие на детската градина като модерна предучилищна образователна институция. В детската градина се полагат основите на ученето през целия живот, като се осигурява физическото, познавателното, езиковото, духовно – нравственото, социалното и творческото развитие на децата, отчитайки значението на играта в процеса на педагогическото взаимодействие.
Чл. 8. Нашите цели са:
· пълноценна социализация на детето в детската общност;
· приоритетно насърчаване на емоционалната интелигентност у детето;
· гарантиране на равен шанс за всички деца при постъпването им в училище.
· Осигуряване на условия за придобиване на съвкупност от компетентности – знания, умения и отношения, необходими за успешно преминаване на детето към училищното образование
Чл. 9. Нашите политики отразяват нашите ценности и целите на дейността.
Чл. 10. Ние работим в партньорство с родителите и по начин, който е открит и гарантира най-добрите интереси на детето.
Чл. 11. Детското заведение осигурява необходимите условия за личностно ориентиране и резултатно обоснован педагогически процес.

II . СТАТУТ НА ДЕТСКАТА ГРАДИНА
Чл. 12. (1) ДГ „Братя Грим“ е институция в системата на предучилищното и училищното образование, в която се отглеждат, възпитават, социализират и обучават деца на възраст от 1,8 години  до постъпването им в първи клас, в съответствие с ДОС за предучилищно образование.
(2) ДГ „Братя Грим“, гр. Шумен, е общинска детска градина  с целодневен режим на работа.
Чл. 13. (1) ДГ „Братя Грим” ползва имоти, които са публична общинска собственост, с адреси както следва:
1.	Корпус А- гр. Шумен ; ул. „Родопи“ №  28;
2.	Корпус Б – гр. Шумен, ул.“Лозенград“№ 5
(2)  ДГ „Братя Грим” е юридическо лице и има:
1.	Собствен кръгъл печат;
2.	Шифър по Булстат (ЕИК)
Чл. 14. (1) В момента 4 групи на Детската градина се помещава в 1 специално проектирана и построена за целта сграда, 1 група в СУ „Васил Левски“ и  с решение на Общинския съвет - 2 групи в ДЯ „Тракийче“ намиращи се в гр. Шумен.
(2) От двете  сгради, засега само едната отговаря на нормативни изисквания за възпитание, обучение и отглеждане на деца от предучилищна възраст.
Чл. 15. (1) ДГ „Братя Грим”  създава условия за реализирането на целите на предучилищното и училищното образование, съгласно чл. 5 ал. 1 от ЗПУО:
1. Интелектуално, емоционално, социално, духовно – нравствено и физическо развитие и подкрепа на всяко дете, в съответствие с възрастта, потребностите, способностите и интересите му;
2. Съхраняване  и утвърждаване на българската национална идентичност;
3. Придобиване на компетентности, необходими за успешна личностна и професионална реализация и активен граждански живот в съвременните общности;
4. Придобиване на компетентности за прилагане на принципите за устойчиво развитие;
5. Ранно откриване на заложбите и способностите на всяко дете и насърчаване на развитието и реализацията им;
6. Формиране на устойчиви нагласи и мотивация за учене през целия живот;
7. Придобиване на компетентности за разбиране и прилагане н принципите на демокрацията и правовата държава, на човешките права и свободи, на активното и отговорно гражданско участие;
8. Формиране на толерантност и уважение към етническата, националната, културната, езиковата и религиозната идентичност на всеки гражданин;
9. Формиране на толерантност и уважение към правата на другите деца, възрастни и хора с увреждания;
10. Познаване на националните,  европейските и световните културни ценности и традиции;
Чл. 16. (1) В ДГ „Братя Грим” за нуждите на предучилищно образование, е създадена и яслена група в която постъпват деца от 1 до 3 години
Чл. 17. ДГ „Братя Грим ”  има право:
1.	да определя вътрешната си организация;
2.	да определя организацията, методиката и средствата на възпитание и обучение;
3.	да издава документ за завършена подготвителна група;
4.	да разкрива занимания по интереси, предложени и приети от Педагогическия съвет.
Чл. 18. (1) В ДГ „Братя Грим ” официален език е българският.
(2) Детската градина създава условия за усвояването на книжовния български език.
       (3) за деца, на които българският език не е майчин се организират допълнителни занимания , чрез провеждане на две допълнителни педагогически ситуации по ОН Български език,  при целодневна организация, съобразно потребностите на всяко дете, възрастта му и здравословното му състояние.


III. ПРИЕМ И ОБХВАТ НА ДЕЦАТА:
Чл. 19. Постъпването на децата в детската градина става пожелание и по избор на родителите или настойниците.
Чл. 20. (1) Приемът на децата се организира от директора на детската градина,  в съответствие с утвърдените от Общински съвет Наредба за условията и реда за записване, отписване и преместване на децата в предучилищна възраст в детските градини и училищата на територията на община Шумен, както и приети на ПС допълнителни критерии.
 (2) В ДГ „Братя Грим ”  прием на деца се осъществява целогодишно и при наличие на свободни места.
 (3) Подаването на заявления и записването на децата в ДГ “Братя Грим“ се извършва чрез информационната система за прием на деца на територията на Община Шумен.:
        (4) Заявленията за прием се подават от родителите /настойниците/ на детето по Интернет на адрес https://kg.shumen.bg:1443/ или на място в детската гардина.
        (5)  Директорът на ДГ “Братя Грим“ обявява в системата брой места в детската градина и свободни места за прием по възрастови групи в срок подаден от общинска администрация. Броят на свободните места се актуализира своевременно при настъпили промени ежемесечно. Сроковете за подаване на заявления, класиране и записване на децата в детските градини се обявяват за всеки месец в информационната система.
        (6)  Родителите следва да отбележат посочените предимства, които биха им носили точки.
       Записването на дете в ДГ “Братя Грим“ се извършва на място по следния начин:
- подаване на писмено заявление в системата
- успешно класиране от системата
- подаване на всички документи описани в заявлението и деклариране на приема окончателно.
- медицински документи
(5) Документите на децата за постъпване се приемат лично от директора или упълномощеното със заповед от него лице в работни  дни.
(6) Информация за условията на работа, процедурата по приема и необходимите документи за постъпване на дете в детската градина, родителите получават от директора:
- Изследване на кръв и урина, извършени в едноседмичен срок преди постъпване на детето в ДГ, когато детето не е посещавало детска ясла
•	Данни от личния лекар за имунизационния статус на детето, съгласно изискванията на Наредба №15 от 2005г.
       4. Допълнителни документи, съгласно Правилата за прием в детската градина.
5. Решение на ЕКПО към РУО – Шумен за насочване на дете със СОП за интегрирано обучение;
(7) Информацията за приетите деца се оповестява публично чрез информационните табла за родителите, в корпус Б.
(8) За отказ от постъпването на детето в ДГ „Братя Грим ”  се смята:
1.	Незаписано/непотвърдило/ дете в срок подаден от електронната система;
2.	Подадено заявление от родител за отказ от прием.
3.	Отсъствието на дете в продължение на повече от 15 дни без да са оповестени уважителни причини за това
4.	В случаите по т. 1,2 и 3 имената на детето се заличават от списъчния състав на детската група и в информационната система на системата НЕИСПУО.
Чл. 21. Деца, на които не са извършени задължителните за възрастта имунизации, не се приемат в детското заведение. Такъв прием може да бъде осъществен по изключение, когато са налице трайни противопоказания за имунизирането им и са освободени от имунизиране с протокол от РИОКОЗ.
Чл. 22. (1) Задължение на детската градина е да приема за интегрирано обучение деца със специални образователни потребности  и/или с хронични заболявания.
(2) Децата със СОП и/или с хронични заболявания при необходимост получават съответстващо ресурсно подпомагане и се обучават по специално изготвена за целта индивидуална учебна програма.
Чл. 23. Не се допуска отказ за приемане на дете по дискриминационни причини.
Чл. 24. При записването на детето родителите се запознават срещу подпис с настоящия правилник и попълват Декларация  за информираност.
Чл. 25. При постъпване на децата в ДГ „Братя Грим ”  : 
1.	родителят е длъжен да уведоми медицинската сестра и учителките за специфични здравословни проблеми и особености в поведението и развитието на детето;
2.	родителят предоставя подробни и коректни данни за връзка при необходимост - адрес, личен телефонен номер и телефонен номер и име на личния лекар на детето.
Чл. 26. Процедурата по безпроблемна адаптация на новопостъпилите деца включва:
1.	предварителни посещения на детето с родителя с цел запознаване с детската градина, групата и условията на работа.
2.	предварителни консултативни срещи на родителите с учителите на детската група;
3.	първоначален престой на детето с родителя в детската занималня (при необходимост) до готовността на детето и неговата успешна адаптация към новите за него условия .
Чл. 27. (1) При постъпването на дете учителите създават индивидуално портфолио/досие/.
(2) Портфолиото се съхранява и ежедневно обогатява от учителите до изпращането на детето в училище.
 (3) при постъпването на всяко дете в детската градина се създава лично образователно дело, което се води и съхранява на електронен и хартиен носител в детската градина в посочения в нормативната база срок.
Чл. 28. (1) Броят на групите и броят на децата в група се определят от директора на детската градина след съгласуване с педагогическия съвет в съответствие с ДОС за финансирането на институциите и с ДОС за физическата среда и информационното и библиотечното осигуряване на детските градини, училищата и центровете за подкрепа на личностното развитие.
(2) Групите  се сформират при минимален брой 12 деца и максимален брой 25 деца. По-голям брой прием се разрешава само с разрешение на финансиращия орган- Община Шумен в особени случаи и при невъзможност за осигуряване на друго място за дете, подлежащо на задължителна ПГ.
(3) Детските групи се сформират по възрастов признак.
(4) допуска се сформирането на разновъзрастова група  , при невъзможност за сформиране на група по т. 3 или по желание на родителите;
Чл. 29. (1) Средната месечна посещаемост, определена решение на Общински Съвет, е 16 деца. За яслена група няма такова решение.
(2) Група, която в продължение на 2 месеца показва средна месечна посещаемост по – ниска от регламентирания брой без уважителна причина/например дълга карантина/ се разформирова и се слива с останалите; Яслената група не се слива с други групи.
(3) При разформироване на група по т. 2 не се иска съгласието на родителите.
      Чл. 30. При отсъствие на децата от детска градина, родителите предварително са заявили периода на отсъствието. Заявлението се подава в електронния дневник ONEBOOK.
       Чл. 31. (1) Отсъствията по уважителни причини за децата от подготвителните групи през учебното време се удостоверяват от родителите чрез медицинска бележка или заявление за отсъствие по семейни причини – за не повече от 15 дни за съответната учебна година. За промяна в заявление за присъствие се прави ново заявление с посочени причини.
(2) За отсъствието на децата за периода на регламентираните ваканции или по обективна причина от ДГ не се изисква представянето на документи по т. 1.
Чл. 32. (1)При отсъствие повече от 30 дни по епидемични показания се представя еднократен отрицателен резултат от изследване за патогенни чревни бактерии.
(2) При отсъствие повече от 2 месеца - еднократен отрицателен резултат от изследване за чревни паразити, съгласно Наредба № 5/ 2006 г. за ДПК на месни паразитози. След карантина за КОВИД19 се изисква бележка от личния лекар или друг документ, постановен от националните органи за управление.
        Чл. 33. (1) Сформирането на дежурна/сборна/ разновъзрастова група при извънреден труд и отработване на почивки от предприятията на територията на Общината става след предварителна писмена заявка на минимум 14 родители и заповед на директора на детското заведение. Също така се сформира такъв вид група при намален обем на работа- ниска посещаемост или други форсмажорни обстоятелства - със заповед на директора.
         (2) През ваканциите, определени от със заповед на Министъра на образованието, включително от 01 юни  до 14 септември, както и при възникване на необходимост – намалена посещаемост, аварии, карантини, наложителни дезинфекции и др. децата се насочват в  групи, съставени от различна по възраст деца, като нуждаещите се деца се разпределят по усмотрение на ръководството според възможностите. В условията на Ковид се спазват мерките за недопускане на смесване на потоци. За посещение на групата родителите подават заявление за дните, през които детето им ще посещава детска градина В редки случаи е възможно  градината да работи с намален работен ден, за което родителите се уведомяват и дават съгласие.
        (3) Броят на  групите организирани в случаите посочени в чл. 33 ал. 1 и ал. 2  се определя след предварително организирано писмено допитване до родителите за посещението на децата за определения период. 
Чл. 34. (1) По желание, родителите могат да преместват детето си в друго детско заведение през време на цялата учебна година
(2) Преместването се осъществява след писмено изразено желание на родителя.
(3) При преместване на децата от различните възрастови групи, детската градина издава служебна бележка.
(4) При преместване на дете от подготвителната група, се издава Удостоверение за преместване.
Чл. 35. (1) Отписването на децата от детската градина се извършва:
1.	при постъпване в първи клас;
2.	по желание на родителите, изразено писмено,  при преместване в друга детска градина или подготвителна група в училище;
3. при уронване престижа на детското заведение от родителя или от близки на детето, както и при нанесени сериозни материални щети на собствеността и базата на детското заведение от детето или от негови близки/ с решение на Педагогически съвет /;
4.	при системно неспазване на отговорностите и задълженията от родителите, регламентирани с този правилник;
       5.	при не посещаване на  детска градина повече от два месеца, ако родителите не са подали писмено заявление до директора за времето, през което дето им ще отсъства. 
Чл. 36. При отписване на дете на родителите се връчва:
1.медицинската карта, след направените задължителни вписвания от страна на медицинската сестра на детската градина,  
2. за децата от подготвителна група  - Удостоверение за преместване и индивидуалните учебни помагала ;
3. личното портфолио на детето.

IV. ЕЖЕДНЕВЕН ПРИЕМ НА ДЕЦАТА
Чл. 38. (1)  ДГ „Братя Грим ” работи на 5 - дневна работна седмица.
(2) Организацията на педагогическия процес е целодневна.
(3) Работното време на детското заведение е както следва:
1.От 6.00 до 18.30 ч.;
Началото и края на работното време са съобразени с трудовата заетост на родителите.
Чл. 39. (1) За времето от 6.30 до 7.00 ч. за децата, посещаващи детските групи се грижи  помощник-възпитателя на смяна..
(2) Помощник-възпитателят носи отговорност за:
1.	здравето и живота на децата;
2.	приемането  им от родителите;
3.	коректното препредаване на информация от и към учителите на групата за всяко дете.
Чл. 40. (1)Приемът на децата става сутрин до 8,30 часа. 
(2) Прием на дете след 8.30 ч. се допуска по уважителни причини и след предварителна заявка от страна на родителите от предходния ден.
Чл. 41. (1) При предаването на децата от родителите, по време на сутрешния прием, се осъществява преглед на здравословното състояние на децата от медицинското лице – ежедневен филтър. 
(2) В детската група не се допускат болни и недоизлекувани деца.
(3) В детската група не се приемат лекарства без рецепта  и предписание от личния лекар , че детето не е заразно болно- касае се за хомеопатични  и живото-поддържащи лекарства. В този случай заедно с медицинския документ се предават лично на медицинското лице или на учителя на групата  при отсъствие на медицински специалист.
Чл. 42. (1) В детската група не се допускат деца, носещи предмети, които могат да представляват заплаха за живота и здравето на самото дете или на останалите деца в групата.
(2) В детската група не се допускат деца с GSM, както и тяхното използване от детето.
(3) В детската група не се допускат деца със златни накити или други скъпи предмети. Детската градина не носи отговорност за съхранението им дори ,когато са внесени незабелязано.
Чл. 43. (1) По време на сутрешния прием учителят на детската група организира:
1.	занимания по интереси за децата;
2.	индивидуални срещи с родителите за обмен на информация за детето.
(2) Сутрешният прием се осъществява от учителя на групата с помощта на помощник – възпитателя, като по този начин се гарантира безпроблемното ангажиране на учителя с различните дейности и сигурността на децата.
Чл. 44. Целодневният престой на децата включва разнообразни и добре балансирани основни и допълнителни форми на педагогическо взаимодействие, а в неучебното време – само допълнителни форми..
Чл. 45. Дневният режим за всяка детска група се изготвя от учителите на детската група и се утвърждава със заповед на директора, като се осигуряват:
1. Условия и време за игра, почивка, включително следобеден сън;
2. Условия и време за хранене – сутрешна закуска, обяд и две задължителни подкрепителни закуски – между сутрешната закуска и обяда и между обяда и вечерята;
3. Дейности по избор на детето.
Чл. 46. (1) Учителите в групата определят редуването на формите на педагогическо взаимодействие и организират деня на детето в предучилищното образование. При благоприятни климатични условия използват всяка възможност за изнасяне дейности на открито.
       (2) Организацията на престоя на децата е мобилна и вариативна, съобразена с потребностите на децата.
(3) по изключение се допуска изменение на дневното разписание по преценка на учителите и в зависимост от сезона,  индивидуалните и възрастови особености на децата.
Чл. 47. (1) Ежедневният минимален престой на децата на открито е задължителен при температура на въздуха не по-ниска от 0 градуса.
(2) Децата не се извеждат навън при силен вятър и/или дъжд.
(3) Приемът и предаването на децата може да се осъществява и на двора на детската градина, при подходяща температура и сухо време през всички сезони на годината.
(4) През летния период дневният режим може да се осъществява изцяло навън.
Чл. 48. (1) В края на деня децата се предават лично на родителите.
(2) Детето може да бъде предадено на друг член от семейството след предварителна уговорка с родителите.
(3) Не се допуска предаването на деца:
1. на родители, лишени от родителски грижи по съдебен път;
2. на родител на друго дете от групата (освен когато родителите са дали писмено съгласието си за това);
3. на непълнолетни братчета или сестрички;
4. на родители във видимо нетрезво състояние.
Чл. 49. (1) При предаването на децата на родителите учителят споделя персонална информация за престоя на детето в групата, относно храненето, участието с организирани занимания и игри, комуникацията с другите деца.
(2) Споделената информация следва да почива на реални факти, да е уважителна към детската личност и предполагаща партньорско взаимодействие между педагозите и семейството в интерес на детето.
Чл. 50.   Децата се предават на родителите от  учителя на  групата до 18.30 ч.  Деца, които не са взети от родител или упълномощено от тях лице до 18,30 часа и учителите не са уведомени за закъснението се предават  на дежурен от РУ на МВР, гр. Шумен.
Чл. 51. Крайният час за напускането на детската градина е 18.30 ч. След този час детската градина се предава на охрана- жива и СОТ.


ГЛАВА ВТОРА: ОРГАНИЗАЦИЯ НА ПРЕДУЧИЛИЩНОТО ОБРАЗОВАНИЕ В ДЕТСКА ГРАДИНА „Братя Грим”“, гр. ШУМЕН 
I. ГРУПИ 
Чл. 59. Предучилищното образование в ДГ „Братя Грим ”, гр. се организира във възрастови групи, както следва:
1. Яслена група за деца от 1 до 3 годишна възраст
2. Първа възрастова група за деца от 3 до 4 годишна възраст- 
3. Втора възрастова група- за деца от 4 до 5 годишна възраст- 
4. Трета подготвителна възрастова група- за деца от 5 до 6 годишна възраст 
5. Четвърта подготвителна възрастова група за деца от 6 годишна възраст до постъпването им в първи клас. Допускат се и разновъзрастови групи при определени от нормативната база условия.
        Чл. 60. Продължителността на престоя на децата във всяка възрастова група е за една учебна година.
Чл. 61.  Задължителното предучилищно образование се осъществява във Втора, Трета и Четвърта подготвителни групи.
   Чл. 62. При деца със СОП и след решение на ЕПЛР, децата могат да бъдат отложени за постъпване в Първи клас и да бъдат две учебни години в Четвърта подготвителна група


II.ПОДГОТВИТЕЛНА ЗА УЧИЛИЩЕ ГРУПА
Чл. 63. (1) Три години преди постъпване в първи клас децата задължително посещават подготвителна за училище група.
(2) В подготвителните за училище групи в ДГ „Братя Грим ”, гр. Шумен  се допускат деца, навършили 4, 5 или 6 години.
 (3) За посещение на деца в подготвителните групи в ДГ „Братя Грим ”, гр. Шумен родителите или настойниците подават заявления до директора, не по-късно от 15-ти март в календарната година, в която детето ще започне подготвителната група.
( 4) ОВП в подготвителните за училище групи се осъществява съгласно Програма за подготвителната група в детска градина..
 ( 5) Учебното съдържание е разпределено в 31 учебни седмици, съответно 15 за първото и 16 за второто полугодие на учебната година.
 (6) Децата от подготвителните за училище групи ползват безплатно за родителите комплект учебни помагала по образователните направления от програмата за подготвителната група. Помагалата се подбират от учителите и след решение на ПС  се заявяват от директора на ДГ „Братя Грим ”, гр. Шумен, съгласувано с Обществения съвет.
(7) Съгласно действащите разпоредби в Подготвителните групи се допуска отсъствие само по уважителни причини. В условията на Епидемия и при друг режим, регламентиран от властите, извиняването на отсъствия в тези случаи става:
a)   с медицинска бележка
б)    по семейни причини до 15 работни дни за една учебна година -  само с предварително подадена до директора писмена молба за отсъствие, заведена във входящия дневник на детската градина
   (8) Преместването на дете от подготвителните за училище групи при постъпването му в друга детска градина или училище става с удостоверение за преместване, което се издава от предаващата и се съхранява в приемащата институция.
   (9) Завършването на подготвителната група се удостоверява с удостоверение за завършена подготвителна група издадено , подписано и подпечатано от директора на  ДГ „Братя Грим”, гр. Шумен, което се връчва лично на родителя / настойника на детето срещу подпис в книгата за издадените удостоверения.
   

III.СЪДЪРЖАНИЕ НА ПРЕДУЧИЛИЩНОТО ОБРАЗОВАНИЕ. ОРГАНИЗАЦИЯ НА ПРЕДУЧИЛИЩНОТО ОБРАЗОВАНИЕ. 
Чл. 64. Предучилищното образование полага основите за учене през целия живот, като осигурява физическото, познавателното, езиковото, духовно-нравственото, социалното, емоционалното и творческото развитие на децата, отчитайки значението на играта в процеса на педагогическото взаимодействие.
Чл. 65. (1) Предучилищното образование в ДГ „Братя Грим ”, гр. Шумен създава условия за :
·  - цялостното развитие на детската личност
· - придобиване на съвкупност от компетентности - знания, умения и отношения, необходими за успешното преминаване на детето към училищното образование.
(2) Компетентностите по ал. 1 се определят с държавния образователен стандарт за предучилищното образование.
Чл. 66.  Процесът на предучилищното образование ДГ „Братя Грим ”, гр. Шумен е подчинен на прилагането на програмна система като част от стратегията за развитието на детската градина, което извършва задължително предучилищно образование, и която съответства на изискванията на държавния образователен стандарт за предучилищното образование.
Чл. 67. Предучилищното образование ДГ „Братя Грим ”, гр. Шумен се осъществява по образователните направления по ред, определен с държавния образователен стандарт за предучилищното образование.
· Български език и литература
· Математика
·  Околен свят 
·  Изобразително изкуство
·  Музика 
·  Конструиране и технологии 
·  Физическа култура 
Чл. 68. (1) В ДГ „Братя Грим ”, гр. Шумен предучилищното образование се организира в групи според възрастта на децата.
 (2) Сформирането на групите по ал. 1 се определя с държавния образователен стандарт за предучилищното образование.
(3) Когато в ДГ „Братя Грим ”, гр. Шумен са записани деца с различна етническа принадлежност от една и съща възраст, не се допуска обособяването им в групи по ал. 1 въз основа на етническата им принадлежност.
Чл. 69. (1) Предучилищното образование в ДГ „Братя Грим ”, гр. Шумен се организира в учебни години.
(2) Учебната година в предучилищното образование започва на 15 септември и е с продължителност 12 месеца. В случай че 15 септември е почивен ден, тя започва на първия следващ работен ден.
(3) Учебната година включва учебно и неучебно време.
Чл. 70. (1) Учебното време през учебната година е в периода от 15 септември до 31 май на следващата календарна година.
(2) Учебното време се състои от учебни седмици и учебни дни.
(3) Учебният ден включва основните и допълнителните форми на педагогическо взаимодействие, както и време за почивка и самостоятелни дейности по избор на детето.
Чл. 71.  Неучебното време  е в периода от 1 юни до 14 септември

IV. ФОРМИ НА ПЕДАГОГИЧЕСКО ВЗАИМОДЕЙСТВИЕ
Чл. 72. (1) Педагогическото взаимодействие в ДГ „Братя Грим ”, гр. Шумен се организира в основни и в допълнителни форми.
(2) Педагогическата ситуация е основна форма на педагогическо взаимодействие.
(3) Допълнителните форми на педагогическо взаимодействие са дейности, които се организират от учителя на групата извън педагогическите ситуации съобразно потребностите и интересите на децата. Допускат се модификации на педагогическите ситуации съобразно програмната система.
Чл. 73.  В неучебното време се провеждат само допълнителни форми на педагогическо взаимодействие.
Чл. 74. (1) Основните форми на педагогическо взаимодействие в ДГ „Братя Грим ”, гр. Шумен се осъществяват при целодневна,  почасова  или самостоятелна организация по избор на родителя при условия и по ред, определени с държавния образователен стандарт за предучилищното образование. 
Чл. 75. Почасовата организация осигурява възпитание, социализация, обучение и отглеждане на деца в рамките на три последователни астрономически часа дневно.
Чл. 76. Почасовата организация в ДГ „Братя Грим ”, гр. Шумен се осъществява само в учебно време.
Чл. 77. При почасова организация децата се приемат сутрин в 8.45 часа и се издават на родителите на обяд в 11.45 часа.
Чл. 78. (1) Участието на деца в почасова форма на педагогическо взаимодействие, като допълнителна услуга по отглеждане на децата се извършва в групите за целодневна организация, при условия и по ред, определени с наредба на общинския съвет след подадена от родителите писмена молба до директора на детската градина.
(2) При почасова форма на педагогическо взаимодействие  могат да се обучават до две деца във възрастова група над максималния брой деца, определен в чл. 9 от настоящия Правилник.
(3) Децата за почасова форма на педагогическо взаимодействие се определят по реда на подадените от родителите писмени заявления до директора.
(4) При дистанционно обучение педагозите уточняват с родителите вида и начина на взаимодействие.

Чл.79. (1) Самостоятелната организация осигурява възпитание, социализация, обучение и отглеждане на детето, организирано от родителя и проследяване развитието на детето от ДГ в началото и в края на учебното време по чл. 37, ал. 4 от настоящия Правилник. 
(2) Самостоятелната организация в  ДГ „Братя Грим ”, гр. Шумен о се провежда по писмено заявено до директора на ДГ желание на родителите за съответната учебна година и след  одобрение и решение на експертна комисия към регионалното управление на образованието. 
(3) Към заявлението по ал. 2 се прилагат:
1. Копие от Акта за раждане на детето.
2. Копие от лична карта на родителите.
3. Декларация за наличие на среда за учене чрез игра, съобразена с възрастовите осoбенности и гарантираща цялостното развитие на детето, както и за опазване на физическото и психическото му здраве и благополучие.
4. Програма за развитие на детето, която съдържа:
· Избрани методики и подходи, съобразен с възрастта, индивидуалните потребности и интересите на детето и гарантиращи целите на предучилищното образование, съгласно чл. 5 от ЗПУО
· примерно разпределение на теми за постигане на знания, умения и отношения, необходими на детето за преминаване към училищно образование. 


V. ХРАНЕНЕ И ОТДИХ НА ДЕЦАТА
Чл. 80. Храната за децата от  ДГ „Братя Грим ”, гр. Шумен се осъществява от кухня в детското заведение
Чл. 81. (1) ЗАС получава продуктите задължително с придружаващите ги документи, етикети, сертификати, експертни листове и др. и ги описват в Дневника за входящ контрол в деня на получаването им. 
(2) Документация съгласно системата ХАСЕП се води и съхранява на място в корпус Б
Чл. 82. Приходните документи при получаването се съхраняват в папки от ЗАС,  и се предоставят за проверка на директора и контролните органи.
Чл. 83. В ДГ „Братя Грим ”, гр. Шумен се приготвя храна според изискванията за рационално и здравословно хранене. Технологичният процес се описва  в чек листове съгласно изисквания на системата ХАСЕП.
Чл. 84. Менюто се изготвя от специалист -  технолог по храненето към Община Шумен 
Чл.85. Менюто се изнася на видно място за сведение на родителите в деня на получаването му.
Чл. 86. Контролът по качеството на храната  се осъществява от мед. специалист  и директора преди разпределяне по групи.
Чл. 87. От храната се заделят ежедневни проби, които се съхраняват при температура 1-4 градуса в продължение на 48 часа в добре затворени и маркирани стъклени бурканчета.
Чл. 88. Храната се разпределя :
1. по групи -  съобразно бройката на децата за съответния ден от готвача;
2. разпределението на храната за децата в групата се прави от помощник – възпитател
3. разпределението на храната за децата от яслената групата се прави от медицинската сестра 
3. Контролът по разпределението се упражнява от директора и медицинските специалисти. 
Чл. 89. В ДГ по повод празници не е допустима внасянето на домашно приготвена храна.
Чл. 90. Организацията на екскурзиите, излетите и летния отдих на децата от детското заведение се извършва съобразно изискванията на  Наредба за детските и ученическите туристически пътувания с обща цена, инициирани от детските градини, училищата или центровете за подкрепа за личностно развитие


VI. ФИНАНСИРАНЕ НА ДЕТСКАТА ГРАДИНА
Чл. 91. На основание чл.280, ал. 1 от ЗПУО финансирането на дейностите в  е  със средства от държавния бюджет, бюджетът на община Шумен, европейски фондове и програми и други източници
Чл. 92. Съгласно Чл. 280, ал. 3 от ЗПУО средствата от държавния бюджет в ДГ „Братя Грим ”, гр. Шумен  са за:
1. издръжка на дейностите по възпитание и обучение на децата;
2. подпомагане на равния достъп и подкрепа за личностно развитие;
3. развитие на ДГ „Братя Грим ”, гр. Шумен;
4. изпълнение на национални програми за развитие на образованието.
Чл. 93. Съгласно чл. 282, ал. 2 от ЗПУО дейностите в ДГ „Братя Грим ”, гр. Шумен, които се финансират изцяло или частично от държавния бюджет по стандарти, се определят с държавния образователен стандарт за финансирането на институциите.
Чл. 94. Съгласно чл.293, ал. 1 в ДГ „Братя Грим ”, гр. Шумен се осигуряват допълнителни средства за издръжка и развитие на МТБ от собствени приходи от :
1. приходи от наем на помещения;
2. приходи от дарения и завещания;
3. други приходи, определени с нормативен акт.

VII. НАГРАДИ И ПООЩРЕНИЯ
Чл. 95. Децата се поощряват с морални и с материални награди за високи постижения при участие в  общински, регионални, национални и международни изяви и занимания по интереси. 
Чл.96.  Педагогическите специалисти може да бъдат награждавани и поощрявани с морални и материални награди за високи постижения в предучилищното образование за образцово изпълнение на задълженията си. със.
Чл. 97.  Награждаването по чл. 75 и чл. 76 от настоящия Правилник се извършва след мотивирано предложение и решение на ПС последвано от заповед на директора. 

VIII. ИНФОРМАЦИЯ И ДОКУМЕНТИ 
Чл. 98. (1) Съгласно чл. 248 от ЗПУО документите в ДГ „Братя Грим ”, гр. Шумен се създават, обработват и съхраняват при спазване на държавния образователен стандарт за информацията и документите.
Чл. 99. Документите, издавани или водени в ДГ „Братя Грим ”, гр. Шумен се попълват на български книжовен език.
Чл. 100. Изискванията към съдържанието, воденето и съхранението на документацията в детската градина се основава на Наредба за информацията и документите за системата за предучилищно и училищно образование. Документите са :
1. Сведение за организацията на дейността в ДГ „Братя Грим ”, гр. Шумен за съответната учебна година /Списък Образец 2/ - НЕИСПУО.
2. Книга за протоколите от педагогическите съвети.
3. Книга за регистриране заповедите на директора – в електронен вариант.
4. Книга за контролната дейност на директора.
5. Книга за регистриране на проверките на контролните органи на МОН.
6. Дневници за входяща и изходяща кореспонденция – в електронен вариант.
7. Дневник за регистриране на дарения. Папка за съхраняване на свидетелствата за дарение.
8. Летописна книга.
9. Книги за санитарното състояние в ДГ „Братя Грим ”, гр. Шумен 
10. Електронен дневник на група и за ПГ - ONEBOOK.
11. Удостоверение за преместване на дете от ПГ в друго учебно заведение.
12.Регистрационна книга за издадените удостоверения  за завършена ПГ. Удостоверения за завършена ПГ. – в електронен вариант.
13. Книга за заповеди за храна  – в електронен вариант.
   15. Материална книга за наличния инвентар в ДГ „Братя Грим ”, гр. Шумен 

РАЗДЕЛ ТРЕТИ : РЪКОВОДСТВО НА ДЕТСКАТА ГРАДИНА

Чл. 101.  Съгласно чл. 257. (1) Орган за управление и контрол на държавните и общинските институции в системата на предучилищното и училищното образование е директорът.
(2) Директорът по ал. 1 управлява и представлява ДГ „Братя Грим ”, гр. Шумен 
Чл. 102. (1) Директорът организира и контролира цялостната дейност на ДГ „Братя Грим ”, гр. Шумен,  в съответствие с правомощията, определени с държавния образователен стандарт за статута и професионалното развитие на педагогическите специалисти.
Чл. 103. ДГ „Братя Грим ”, гр. Шумен има право да решава самостоятелно основните въпроси за възпитанието и обучението на децата в съответствие със законовите нормативни актове.
Чл. 104.(1) ДГ „Братя Грим ”, гр. Шумен се ръководи от директор, заместник директор и педагогически съвет.
(2) Педагогическият съвет е специализиран орган, който обсъжда и решава педагогическите въпроси.

I.ДИРЕКТОР 
Чл. 105. Директорът организира и контролира цялостната дейност на ДГ „Братя Грим ”, гр. Шумен в съответствие с правомощията, определени с държавния образователен стандарт за статута и професионалното развитие на учителите, директорите и другите педагогически специалисти. Той:
   -ръководи, контролира и отговаря за цялостната дейност на детската градина;
   -създава условия за прилагането на ДОС;
   -представлява ДГ пред органи, организации и лица;
   -сключва договори с физически и юридически лица по предмета на дейност и в съответствие с предоставените му правомощия;
   -създава необходимата организация и отговаря за прилагането на националната система „Диференцирано заплащане” труда на учителите;
   -осигурява БУВОТ;
   -сключва и прекратява трудови договори  с учителите и останалия персонал в ДГ „Братя Грим ”, гр. Шумен
   -организира приемането на децата във всички групи на ДГ „Братя Грим ”, гр. Шумен   -издава необходимите документи при преместване на деца от подготвителната група и завършване на подготвителната група;
   -отговаря за правилното водене и съхранение на  документацията на ДГ „Братя Грим ”, гр. Шумен, визирана в ДОС за информацията и документите;
   - осигурява условия за здравно-профилактична дейност на децата в ДГ „Братя Грим ”, гр. Шумен   -изготвя длъжностно разписание на персонала и поименно щатно разписание на длъжностите и работните заплати;
   - председател е на ПС и създава условия за изпълнение на решенията му.
  -  приема образователна оферта на детското заведение в унисон с добрите европейски практики, като документът има морален характер.
Чл. 106. (1) В изпълнение на своите правомощия директорът издава заповеди.
(2) Административните актове на директорите могат да се оспорват по административен ред пред  Кмета на общината.
(3) Административните актове на директора по ал. 2 могат да се обжалват по реда на Административно процесуалния кодекс.
Чл. 107.Контролната дейност на директора се осъществява чрез цялостни, тематични и текущи проверки на всички дейности в ДГ „Братя Грим ”, гр. Шумен 
Чл. 108. Разпорежданията на директора са задължителни за целия персонал на ДГ.
Чл. 109. (1) При отсъствие на директора за срок, по-малък от 60 календарни дни, той се замества от определен със заповед педагогически специалист от институцията. Заповедта се издава от директора, а при невъзможност - от съответния орган по чл. 217, ал. 1 - 4. От ЗПУО
(2) При отсъствие на директора за срок, по-дълъг от срока по ал. 1, съответният орган по чл. 217, ал. 1 - 4 сключва трудов договор с друго лице за временно изпълняване на длъжността "директор".
Директорът има право да назначи зам. директор като му делегира част от посочените задължения и му вмени нови според длъжностната характеристика.

II.ПЕДАГОГИЧЕСКИ СЪВЕТ
Чл. 110. Съгласно чл. 262 на ЗПУО,  ПС е специализиран орган за разглеждане и решаване на основни педагогически въпроси ДГ „Братя Грим ”, гр. Шумен 
(2) Педагогическият съвет включва в състава си всички педагогически специалисти.
(3) Директорът на детската градина е председател на педагогическия съвет.
(4) В заседанията на педагогическия съвет с право на съвещателен глас може да участват представители на обществения съвет, настоятелството, медицинските лица.
Чл. 111.  Педагогическият съвет в ДГ „Братя Грим ”, гр .Шумен :
1. приема стратегия за развитие на детската градина за следващите 4 години с приложени към нея план за действие и финансиране;
2. приема правилник за дейността на ДГ;
3. приема формите на обучение;
4. приема годишния план за дейността на ДГ;
5. приема учебни планове за индивидуална форма на обучение;
6. приема мерки за повишаване качеството на образованието;
7. приема програма за превенция на ранното напускане на ДГ;
8. приема програма за предоставяне на равни възможности и за приобщаване на децата от уязвими групи;
9. предлага на директора разкриване на занимания по интереси;
10. прави предложения на директора за награждаване на деца;
11. определя училищни символи, ритуали, други отличителни знаци и униформи;
12. участва със свои представители в създаването и приемането на етичен кодекс на училищната общност;
13. запознава се с бюджета на детската градина, училището и центъра за подкрепа за личностно развитие, както и с отчетите за неговото изпълнение;;
14. периодично, най-малко три пъти през една учебна година, проследява и обсъжда нивото на усвояване на компетентности от децата и предлага съвместни мерки между учителите с цел подобряване на образователните резултати;
15. решава други педагогически въпроси по предложения на директора и упражнява други правомощия, определени с нормативен акт.
16. приема План за БАК
17. Приема показатели към посочените от МОН критерии за диференцирано заплащане труда на учителите
18. Обсъжда  организацията и изпълнението на дейностите по проекти
(2) Педагогическият съвет на ДГ „Братя Грим ”, гр. Шумен изпълнява правомощията по ал. 1 съобразно предмета на дейността си.
(3) Документите по ал. 1, т. 1 - 5 и т. 7 - 9 се публикуват на интернет страницата на детската градина или сайта на община Шумен
    Чл. 112. ПС  заседава не по-малко от веднъж на всеки 2 месеца, като се свиква от директора. Извънредно заседание се свиква от директора на ДГ „Братя Грим ”, гр. Шумен или по писмено искане до него от най-малко 1/3 от членовете му.
Чл. 113. За всяко заседание на ПС се води протокол, който се вписва в книгата за протоколите от заседанията на ПС в 3-дневен срок след провеждане на заседанието, подписва се от  секретаря и председателя на съвета и се подпечатва с кръглия печат на ДГ.
Чл. 114. Решенията на ПС се приемат и отменят по следния ред:
/1/ Решенията на ПС се приемат с обикновено мнозинство в присъствието на не по-малко от 2/3 от числения му състав.
/2/ Решенията на ПС могат да се отменят само с квалифицирано мнозинство- 2/3 от гласовете на присъстващите или от началника на РУО на МОН.
/3/ ПС няма право да взема решения, които противоречат на КТ, ЗПУО и други законови и подзаконови нормативни документи на законодателството в РБ.
Чл. 115. Не се допуска отсъствие на членове на ПС от заседание, без за това да съществуват уважителни причини.

III. ОБЩЕСТВЕН СЪВЕТ
Чл. 116. Общественият съвет е орган за подпомагане на развитието на  ДГ „Братя Грим ”, гр. Шумен и за граждански контрол на управлението и.
Чл. 117.  /1/ Общественият съвет на ДГ „Братя Грим ”, гр. Шумен се състои от 5 члена 
/2/ Общественият съвет на детската градина включва един представител на финансиращия орган, четири избрани от родителската общност родители.. 
(3) Представителите на родителите се излъчват от събрание на родителите от двата корпуса, свикано от директора на детската градина. На събранието се определя броят на представителите на родителите и се избират и резервни членове на обществения съвет.
 (4) Председателят на обществения съвет се избира от членовете му.
(5) Членовете на обществения съвет се определят за срок  от три години.
Чл. 118. (1) Общественият съвет на ДГ „Братя Грим ”, гр. Шумен се свиква на заседание най-малко 4 пъти годишно, като задължително провежда заседание в началото на учебната година.
(2) В заседанията на обществения съвет на ДГ „Братя Грим ”, гр. Шумен при необходимост и по предложение на 2/3 от състава му могат да бъдат канени и служители на институцията, на регионалното управление на образованието, на синдикатите, на юридическите лица с нестопанска цел и други заинтересовани лица.
Чл. 119. (1) Директорът на ДГ „Братя Грим ”, гр. Шумен има право да присъства на заседанията на обществения съвет и да изразява становище по разглежданите въпроси.
(2) Директорът на детската градина  е длъжен при поискване от обществения съвет да предоставя всички сведения и документи, необходими за дейността му.
(3) При необходимост директорът на детската градина може да отправи искане до председателя на обществения съвет за свикването му.
Чл. 120.  (1) Общественият съвет в ДГ „Братя Грим ”, гр. Шумен: 
1. одобрява стратегията за развитие на ДГ „Братя Грим ”, гр. Шумен и приема ежегодния отчет на директора за изпълнението й;
2. участва в работата на педагогическия съвет при обсъждането на програмната система, дава предложения за образователната оферта.
3. предлага политики и мерки за подобряване качеството на образователния процес въз основа на резултатите от самооценката на ДГ „Братя Грим ”, гр. Шумен и инспектирането на детската градина;
4. дава становище за разпределението на бюджета по дейности, както и за отчета за изпълнението му;
5. съгласува предложението на директора на детската градина за разпределение на средствата от установеното към края на предходната година превишения на постъпленията над плащанията по бюджета на детската градина;
6. участва с представители в комисиите за атестиране на директорите при условията и по реда на държавния образователен стандарт за статута и професионалното развитие на учителите, директорите и другите педагогически специалисти;
7. съгласува избора от учителите на  ДГ „Братя Грим ”, гр. Шумен по чл. 164, ал. 2 на ЗПУО на познавателните книжки;
8. сигнализира компетентните органи, когато при осъществяване на дейността си констатира нарушения на нормативните актове;
9. участва в създаването и приемането на етичен кодекс на работещите с деца в ДГ „Братя Грим ”, гр. Шумен (2) При неодобрение от обществения съвет на акта по ал. 1, т. 1  той се връщат с мотиви за повторно разглеждане от педагогическия съвет. При повторното разглеждане педагогическият съвет се произнася по мотивите и взема окончателно решение.
Чл. 121. Условията и редът за създаването, устройството и дейността на обществения съвет ДГ „Братя Грим ”, гр .Шумен се уреждат с вътрешен правилник, изготвен на основание правилник, издаден от министъра на образованието и науката за устройството и дейността на обществените съвети.



ГЛАВА ТРЕТА: УПРАВЛЕНИЕ НА КАЧЕСТВОТО НА РАБОТА

Чл. 122.  (1) Управление на качеството в ДГ „Братя Грим ”, гр. Шумен е непрекъснат процес на организационно развитие, основан на анализиране, планиране, изпълнение на дейностите, оценяване и внасяне на подобрения в работата на детската градина.
(2) Анализирането, планирането, изпълнението на дейностите и внасянето на подобрения в работата на детската градина  се извършват при условия и по ред, определени с държавния образователен стандарт за управлението на качеството в институциите.
(3) Оценяването се извършва чрез самооценяване от директора и педагогическите специалисти и инспектиране от външни контролни органи от НИО.
(4) Самооценяването се извършва при условия и по ред, определени с държавния образователен стандарт за управлението на качеството в институциите, а инспектирането - при условия и по ред, определени с държавния образователен стандарт за инспектирането на детските градини и училищата.
Чл. 123. (1)В хода на инспектирането директорът на ДГ „Братя Грим ”, гр. Шумен е длъжен да предостави :
1. свободен достъп до всички дейности на детската градина и до всички документи;
2. справки, заверени копия от документи и друга информация във връзка с извършването на инспектирането, включително на електронен носител;
3. възможност за проучване мнението на педагогическите специалисти, родителите и представителите на обществения съвет чрез срещи и разговори, както и попълването на анкетни карти и въпросници за оценка и самооценка.
(2) Директорът и всички служители в детската градини са длъжни да оказват съдействие на инспекторите при осъществяване на правомощията им и да осигуряват подходящи помещения и технически средства за извършване на инспекциите.





ГЛАВА ЧЕТВЪРТА. 
СЪТРУДНИЧЕСТВО И ВЗАИМОПОМОЩ МЕЖДУ УЧАСТНИЦИТЕ В ПРЕДУЧИЛИЩНОТО ОБРАЗОВАНИЕ

Чл. 124. /1/ Предучилищното образование в ДГ „Братя Грим ”, гр. Шумен като процес на възпитание, социализация и обучение на децата се осъществява при взаимодействие и сътрудничество с родителите. ДГ “Братя Грим“ възприема отговорно тази функция и значението на качествено взаимодействие ,затова разработва  и ежегодно актуализира т.нар. образователна оферта. В нея са представени възможностите на детското заведение, какво може да предложи, какво се задължава да прави, а също и какво се очаква от родителската общност за по-добра комуникация и сътрудничество. Изброени са права и задължения на двете страни. Образователната оферта има стойност на морален договор, с който родителите се запознават в началото на учебната година и при съгласие за тази концепция на взаимовръзка и общи действия подписват декларация.
/2/ Родителите са участници и партньори в процеса на предучилищно образование в детската градина , заедно с децата, учителите и директора 



I. ДЕЦА 
Чл. 125.  (1) Децата от ДГ „Братя Грим ”, гр. Шумен  имат СЛЕДНИТЕ ПРАВА:
1. да бъдат обучавани и възпитавани в здравословна, безопасна и сигурна среда;
2. да бъдат зачитани като активни участници в образователния процес;
3. да получават обща и допълнителна подкрепа за личностно развитие;
4. да участват в проектни дейности;
          5. да бъдат поощрявани с морални и материални награди. 
Чл. 126. (1) ДГ „Братя Грим ”, гр. Шумен осигурява подкрепа за личностно развитие на децата съвместно с местните органи и структури и доставчиците на социални услуги.
(2) детската градина   самостоятелно разработва и прилага цялостни политики за:
1. подкрепа за личностно развитие на детето;
2. изграждане на позитивен организационен климат в условията на сътрудничество, ефективна комуникация и отношения на загриженост между всички участници в процеса на образование 
3. утвърждаване на позитивна дисциплина чрез използване на мерки и подходи, гарантиращи изслушване на детето, осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите;
 (3) При работата с децата, педагогическите специалисти от  ДГ „Братя Грим ”, гр. Шумен  основават дейността си на принципа на превенцията на обучителните трудности и ранното оценяване на риска от тях. 
Чл. 127.  ДГ „Братя Грим ”, гр. Шумен има етичен кодекс за работещите с деца, който е задължителен за всички служители и доставчици на външни услуги в детската градина..
Чл. 128. (1) На децата в  ДГ „Братя Грим ”, гр. Шумен се предоставя подкрепа за личностно развитие, която осигурява подходяща физическа, психологическа и социална среда за развиване на способностите и уменията им.
(2) Подкрепата за личностно развитие се прилага в съответствие с индивидуалните образователни потребности на всяко дете от детската градина;
(3) За реализиране на общата и допълнителната подкрепа в ДГ „Братя Грим ”, гр. Шумен   се реализират контакти с центровете за подкрепа за личностно развитие и специализираните обслужващи звена за работа с психолог, логопед, социален работник и ресурсни учители.
Чл. 129. (1) Подкрепата  за личностно развитие на децата от ДГ „Братя Грим ”, гр. Шумен о включва:
1. екипна работа между учителите и педагогически специалисти от центровете за подкрепа за личностно развитие и специализираните обслужващи звена чрез обсъждане на проблеми и обмяна на добри практики при работата им с едни и същи деца с цел повишаване ефективността на педагогическите подходи;
2. допълнителни модули за деца, които не владеят български език;
3. занимания по интереси за развитие на способностите и на компетентностите на децата, за изява на дарбите им и за придобиване на умения;
4. грижа за здравето чрез осигуряване и гарантиране на достъп на децата до медицинско обслужване и програми за здравно образование и за здравословен начин на живот;
5. поощряване с морални награди за участието и изявите им в заниманията по интереси;
6. дейности по превенция и преодоляване на проблемното поведение;
7. ранно оценяване на потребностите и превенция на обучителните затруднения;
8. логопедична работа.
 Чл. 130. (1) В ДГ „Братя Грим ”, гр. Шумен се осъществяват дейности по превенция и преодоляване на проблемното поведение, които са израз на общата воля и на координираните усилия на всички участници в образователния процес.
(2) Видовете и съдържанието на дейностите по превенция може да включват:
1. изготвяне съвместно с децата на правила за поведението им в групата;
2. разглеждане на теми от глобалното, гражданското, здравното и интеркултурното образование 
3. партньорство с родителите;
Чл. 131. (1) Видовете и съдържанието на дейностите по мотивация и преодоляване на проблемното поведение се определят от детската градина и може да включват:
1. обсъждане между детето и учителя с цел изясняване на възникнал проблем и получаване на подкрепа за разрешаването му;
2. консултиране на детето и с психолог;
3. насочване на детето към занимания, съобразени с неговите потребности;
(2) Условията и редът за осъществяване на дейностите по ал. 1, т. 1 - 3 се определят с държавния образователен стандарт за приобщаващото образование.
Чл. 132. (1) Допълнителната подкрепа за личностно развитие ДГ „Братя Грим ”, гр. Шумен включва:
1. работа с дете по конкретен случай;
2. ресурсно подпомагане.
(2) Допълнителната подкрепа за личностно развитие се предоставя на деца :
1. със специални образователни потребности;
2. в риск;
3. с изявени дарби;
4. с хронични заболявания.
(3) Видът и формите на обучение, както и конкретните дейности за допълнителната подкрепа за личностно развитие се определят с план за подкрепа на детето . 
Чл. 133. (1) Допълнителната подкрепа се предоставя въз основа на оценката на индивидуалните потребности, която се извършва от екип за подкрепа за личностно развитие в детската градина или в училището.
 (3) Екипът за подкрепа за личностно развитие се създава със заповед на директора за определено дете по чл. 110, ал. 2 на настоящия Правилник.
(4) В състава на екипа за подкрепа за личностно развитие задължително се включва психолог и логопед. В екипа може да се включват и други специалисти, както и представители на органите за закрила на детето и на органите за борба с противообществените прояви на малолетните и непълнолетните.
(5) Екипът за подкрепа за личностно развитие работи съвместно с родителите, а при необходимост и с регионалните центрове за подкрепа за процеса на приобщаващото образование и/или с центровете за подкрепа за личностно развитие.
Чл. 134. Екипът за подкрепа за личностно развитие в детската градина:
1. идентифицира силните страни, затрудненията, свързани с развитието, обучението и поведението му, както и причините за тяхното възникване;
2. извършва оценка на индивидуалните потребности на детето;
3. изготвя и реализира план за подкрепа;
4. извършва наблюдение и оценка за развитие на всеки конкретен случай;
5. изпълнява и други функции, предвидени в държавния образователен стандарт за приобщаващото образование.
Чл. 135. (1) Условията и редът за осигуряване на общата и на допълнителната подкрепа се определят с държавния образователен стандарт за приобщаващото образование.
Чл. 136. (1) В ДГ „Братя Грим ”, гр. Шумен се приемат деца със специални образователни потребности.
(2) Във всяка група може да се обучават до три  деца със специални образователни потребности.
Чл. 137. (1) В хода на предучилищното образование постиженията на детето се отразяват в детско портфолио.
(2) Детското портфолио се изработва и актуализира при съвместната дейност на учители и родители
(3) Съдържанието на портфолиото се определя с настоящия Правилник за дейността на детската градина и включва минимум следните:
1. ЗАПОЗНАЙТЕ СЕ С МЕН: съдържа информация и данни за раждането на детето; какво важно се е случило на този ден /кои знаменитости са се родили/; Какво означава името на детето;- семейното дърво. /попълва се при създаването на портфолиото от родителите на всяко дете/
2. „МОЕТО СЕМЕЙСТВО”: съдържа разкази за членовете на семейството, рисунки на детето и описанието на тези рисунки; попълва се съвместно с родители и учители
3. АЗ РАСТА съдържа снимков материал от празнуване на рождените дни на детето в ДГ- попълва се от учителите при предоставяне на снимков материал от родителите
4.  „СВЕТЪТ ОКОЛО МЕН”: съдържа разкази или детски рисунки на пътешествия, семейни почивки, разходки, походи; попълва се съдействието на родителите при предоставяне на снимков материал и разкази на детето на хартиен носител
5. „МОИТЕ ЗЛАТНИ РЪЧИЧКИ”: съдържа резултати от продуктивните дейности на детето  или снимки /ако са много обемни/ с датата и темата на работата; води се от учителите
6. „РАЗМИШЛЕНИЯ НА ГЛАС”: съдържа изказвания на децата, интересни техни изречения, думи, размисли; съвместно родители и учители
7. „МОИТЕ ПОСТИЖЕНИЯ ”: съдържа резултатите от диагностичните процедури по направления, грамоти, благодарствени писма, дипломи.
 (4) В края на предучилищното образование с цел осигуряване на продължаващо взаимодействие между родителите и образователните институции портфолиото им се предава.

II.РОДИТЕЛИ И НАСТОЙНИЦИ
Чл. 138. (1) Сътрудничеството и взаимодействието между родителите  и ДГ „Братя Грим ”, гр. Шумен се осъществяват чрез индивидуални консултации, родителски срещи, обучения, както и всеки път, когато конкретна ситуация или поведение на детето го прави необходимо. Основните детайли в това сътрудничество залягат в образователната оферта.
Чл. 139. Родителите и настойниците са първи помощници на учителите за осигуряване на условия за развитието и възпитанието на децата в детската градина. За целта:
/1/. Полагат грижи за децата си в съответствие с изискванията на Конвенция за защита правата на детето, Семейния кодекс, Закона за закрила на детето и изискванията на детското заведение, регламентирани във вътрешните нормативни актове.
/2/. Участват в избора на родителски комитети по групи, обществен съвет към детската градина  и в утвърждаването и реализираното  на техните решения.
Чл. 140.  Родителите и настойниците на децата, които посещават ДГ „Братя Грим ”, гр. Шумен имат СЛЕДНИТЕ ПРАВА:
1. периодично и своевременно да получават информация за развитието на децата им в образователния процес, за спазването на правилата в детската градина и за приобщаването им към общността;
2. да се срещат с ръководството на детската градина, с учителите в определеното приемно време или в друго удобно за двете страни време;
3. да получават от директора и учителите пълно съдействие,  ако благополучието на детето им е в риск;
4. да получават от директора и учителите помощ и съдействие при разрешаване на възникнали конфликти в семейството или ДГ по повод отглеждането и възпитанието на децата им;
5. да се запознаят със съответната педагогическа система в детската градина;
6. да присъстват и при желание от тяхна страна да бъдат изслушвани, когато се решават въпроси, които засягат права и интереси на детето;
7. най-малко веднъж годишно да получават информация, подкрепа и консултиране в детската градини по въпроси, свързани с образованието, възпитанието и с личностното развитие на децата им;
8. да избират и да бъдат избирани в обществения съвет на детската градина ;
9. да изразяват мнение и да правят предложения за развитие на детската градина.
10. да бъдат уведомявани своевременно за всички изисквания към тях от страна на директора, учителите, РЗИ и други органи;
11. на поверителност на информацията, която предоставят на ДГ, освен ако тя се  отнася до малтретирането или лоши грижи за децата;
12. да оказват материална подкрепа на детската градина.
Чл. 141. (1) Родителите имат СЛЕДНИТЕ ЗАДЪЛЖЕНИЯ:
1. да осигуряват редовното присъствие на детето в задължителното предучилищно образование,  като уведомяват своевременно детската градина в случаите на отсъствие на детето;
2. редовно да се осведомяват за своите деца относно приобщаването им в детската градина и личностното им  развитие;
3. да спазват  всички изисквания в Правилника на детската градина, ПВТР и Правилника за БУВОТ, отнасящи се до тях и децата им;
4. да участват в родителските срещи;
5. да се явяват в детската градина след покана от учител, директор или друг педагогически специалист в подходящо за двете страни време.
6. Във взаимоотношенията си с учителите, помощник - възпитателите, директора и останалия персонал, са длъжни да бъдат етични и коректни за поддържане на добър микроклимат в детската градина. При  решаване на възникнали проблеми, свързани с възпитанието и обучението на децата да спазват йерархията учител,  директора/заместник директора на ДГ „Братя Грим ”, гр. Шумен, Община Шумен, РУО- Шумен, както и да оказват съдействие при разрешаването им;
7. да предават и вземат децата си лично на и от учителите или това да става чрез писмено упълномощени от тях лица.  Деца, които не са взети от родител или упълномощено от тях лице до 18,30 часа и учителите не са уведомени за причината за закъснението се предават  на дежурен в  РУ на МВР, гр. Шумен.
8.  да следят редовно съобщенията на информационните табла ;
9.  да водят децата си в добро здравословно и хигиенно състояние, което не застрашава здравето на останалите деца и работещия персонал ;
10. При кандидатстване в детската градина, да  уведомят ако детето има алергии, хронични и наследствени заболявания  или  специални образователни потребности; задължително да представят медицински документ от лекуващият специалист,  за адекватна реакция на медицинската сестра при нужда.
11. незабавно да уведомяват ДГ за настъпили промени в адреса, телефоните за връзка, местоработата и семейното положение.
12. да зачитат достойнството и авторитета на персонала в детското заведение и не уронват престижа и доброто му име, да съдействат за опазване авторитета на ДГ, да оказват морална помощ на детското заведение, да поддържат взаимоотношения на уважение и сътрудничество с персонала на ДГ.
(2) Родителите, чиито деца се обучават в самостоятелна форма на обучение по чл. 112, ал. 1, т. 2 от ЗПУО, са длъжни да гарантират постигането на целите по чл. 5, да осигурят необходимите условия за обучение познавателни книжки, както и да прилагат по свой избор методики и подходи, съобразени с възрастта, индивидуалните потребности и интересите на детето.
(3) 1. Родители, чийто деца са на целодневна форма на обучение са длъжни да водят децата си сутрин не по-рано от 6,30 ч. и не по-късно от 8,30 часа и да ги вземат не по-рано от 16.30 и не по-късно от 18,00 часа. 
2. По изключение родителите могат да водят децата си в удобно за тях време, за което предварително се договарят с учителите и директора на детската градина ; 
3.  новоприетите деца могат да бъдат вземани на обяд по преценка на учителите  с цел безболезнената им адаптация .
(4) Родители, чийто деца са на почасова форма на организация са длъжни да водят детето си в 8.45 ч. и да го вземат в 11.45 часа.
(5) за отсъствие на детето си от детска градина родителят подава писмено заявление до директора на детската градина с точно указан период на отсъствието. 
(6) родителите на новоприетите деца се запознават с правилника за дейността на детската градина, в частта за права и задължения на родителите, което се удостоверява с подпис.
(7) при необходимост от издаване на документи за детето от директора към различни институции, да заявяват това писмено три дни по-рано.
(8) Съгласно Конвенцията на ООН за правата на детето, родителите са длъжни, съобразно полагаемият им се платен годишен отпуск по КТ,  да осигурят право на детето си на отдих и почивка под пълната тяхна отговорност в рамките на не по-малко от три седмици в неучебното време през летния период.
Чл.142. След отсъствия, родителите представят на медицинската сестра всички необходими за момента медицински документи, изискуеми от РЗИ.
Чл.143. Независимо от документите по чл.142 от настоящия Правилник,  родителите задължително представят бележка от преглед при лекар дори детето да няма отсъствия в случай, че то е изпратено от детската градина с температура, повръщане, обрив или стомашно-чревни проблеми или ектопаразити.
Чл.144. Медицинските документи са валидни тогава, когато съдържат всички необходими реквизити, поставени от лекаря, извършил прегледа.
  Чл.145. (1) Родителите и настойниците НЯМАТ ПРАВО да водят децата си в детската градина в здравословно състояние, създаващо рискове за здравето на останалите деца и работещите  в детското заведение, както  и да оставят на разположение лекарства за долекуване. Нямат право да внасят лично и чрез децата си  в детската градина, лекарства, храни  и опасни предмети и  играчки, които биха увредили здравето на децата.
(2) В случай, че се налага прием на лекарства за поддържаща терапия /алергия, диабет, епилепсия/, те се предават лично от родителя на медицинската сестра с назначение от лекар и заключение, че с назначената терапия детето може да посещава детската градина.
(3)  Родителите нямат право да пушат в двора на детската градина.
(4)  След взимане на децата си родителите своевременно да напускат района на детската градина, като нямат право да се събират на групи на площадките и около уредите за игри на открито.
Чл. 146.  Забранява се влизането на родители с МПС в детското заведение.
Чл. 147. В  сградите на детското заведение при водене и вземане на дете влиза само по един родител или настойник.

I. УЧИТЕЛИ, ЗАМЕСТНИК ДИРЕКТОР И ДИРЕКТОР 
Чл. 148. (1) Учителите, заместник директора и директорът на  ДГ „Братя Грим ”, гр. Шумен са педагогически специалисти.
 (2) Педагогическите  специалисти изпълняват  следните функции:
1. свързани с обучението, възпитанието, социализацията, както и с подкрепата за личностно развитие на децата от  ДГ „Братя Грим ”, гр. Шумен;
2. по управлението на ДГ .
Чл. 149. (1) Необходимите компетентности като съвкупност от знания, умения и отношения по нива на кариерното развитие за всеки педагогически специалист се определят в професионален профил.
(2) Професионалният профил и постигнатите резултати във предучилищното образование на децата са основа за определяне на приоритети за професионално усъвършенстване, както и за подпомагане на самооценката и за атестирането на педагогическите специалисти.
Чл. 150. (1) Педагогическите специалисти на ДГ „Братя Грим ”, гр. Шумен имат СЛЕДНИТЕ ПРАВА:
1. да бъдат зачитани правата и достойнството им;
2. да определят методите и средствата за провеждане на образователния процес съобразно принципите и целите, определени в ЗПУО;
3. да участват във формирането на политиките за развитие на детската градина;
4. да получават професионална подкрепа в процеса на изпълнение на служебните си задължения;
5. да повишават квалификацията си;
6. да бъдат поощрявани и награждавани.
(2) На педагогическите специалисти  в  ДГ „Братя Грим ”, гр. Шумен се дължи почит и уважение от децата, родителите, административните органи и обществеността.
(3) При изпълнение на служебните си задължения педагогическите специалисти и директорът имат право на представително облекло за всяка календарна година при условия и по ред, определени с наредба, издадена от министъра на образованието и науката съгласувано с министъра на финансите. Средствата за представителното облекло се осигуряват от бюджета на детската градина.
(4) При прекратяване на трудовото правоотношение с педагогически специалисти, които през последните 10 години от трудовия си стаж са заемали длъжност на педагогически специалист в държавна или общинска институция на бюджетна издръжка от системата на предучилищното и училищното образование, се изплаща по-голям размер на обезщетението по чл. 222, ал. 3 от Кодекса на труда - в размер на 10 брутни работни заплати.
Чл. 151. /1/ Педагогическите специалисти на ДГ „Братя Грим ”, гр. Шумен имат следните ЗАДЪЛЖЕНИЯ:
1. да осъществяват обучение и възпитание на децата от детската градина в съответствие с държавните образователни стандарти;
2. да опазват живота и здравето на децата по време на образователния процес и на други дейности, организирани от  ДГ „Братя Грим ”, гр. Шумен;
3. да зачитат правата и достойнството на децата и на другите участници в предучилищното образование и да сътрудничат и партнират със заинтересованите страни;
4. да поддържат и повишават квалификацията си съобразно политиките за организационно развитие на детската градина  и специфичните потребности на децата, с които работят с цел подобряване качеството на образованието им.
/2/ При необходимост педагогическите специалисти могат да бъдат пренасочвани от корпус в корпус в зависимост от потребностите за създаване на добра и в полза на децата организация  на предучилищното образование.
 




РАЗДЕЛ ПЕТИ. ДРУГИ УЧАСТНИЦИ В УЧЕБНО ВЪЗПИТАТЕЛНИЯ ПРОЦЕС

I. ОБЩО  СЪБРАНИЕ
Чл.152. Общото събрание се състои от всички работещи в ДГ „Братя Грим ”, гр. Шумен.
Чл.153. Общото събрание се свиква от работодателя, от ръководството на синдикалните организации или по искане на не по-малко от 5-ма работници или служители.
Чл.154. Общото събрание се провежда вечер, след края на работния ден.
Чл.155. Общото събрание може да обсъжда въпроси и взема решения относно:
   (1). избор на представители, които да представляват общите интереси на работещите  по въпросите на труда и осигурителните отношения пред работодателя  или държавните органи;
   (2). начина на разпределяне и изразходване на средства от социалните фондове;
   (3). отправяне на предложения до работодателя относно  осигуряването на ЗБУВОТ в ДГ.
Чл.156.  Редът за работа на общото събрание и вземането на решения става съгласно чл.6 а от КТ.
Чл.157. На всяко общо събрание се води протокол в специална книга от секретар, избран от събранието Мандатът на секретаря е 2 години.

II.МЕДИЦИНСКО ОБСЛУЖВАНЕ
 Чл. 158. Под ръководството и с активното участие на медицинската сестра в ДГ „Братя Грим ”, гр. Шумен се осъществяват следните дейности:
(1) Организиране и системно наблюдение на физическото и нервно-психическото развитие на децата;
(2) Контролиране изпълнението на санитарно-хигиенните изисквания и противоепидемичния режим;


III.СИНДИКАЛНИ ОРГАНИЗАЦИИ
Чл.159. Работниците и служителите в ДГ „Братя Грим ”, гр. Шумен имат право да се сдружават в синдикални организации за защита на своите интереси в областта на труда и социалното осигуряване.
Чл.160. Дейността на синдикалните организации ДГ „Братя Грим ”, гр. Шумен се осъществява по реда на КТ.

IV. ОБЩЕСТВЕН СЪВЕТ
Чл.161. В ръководството на ДГ „Братя Грим ”, гр. Шумен участват и родителските комитети по групи. Те съвместно с ръководството обсъждат текущи проблеми, свързани с дейността на детското заведение и съдействат за решаването им, съдействат за осигуряване на допълнителни финансови и материални средства. 
Чл. 162. Към ДГ „Братя Грим ”, гр. Шумен има изграден Обществен съвет, който като орган  подпомага дейността на детското заведение и е граждански контрол на управлението му.
Чл.163. Съставът, устройството, функциите и дейността на Обществен съвет се уреждат с Правилник за създаването, устройството и дейността на обществените съвети към детските градини и училища.

РАЗДЕЛ ШЕСТИ: ОРГАНИЗАЦИЯ НА СУТРЕШНИЯ ПРИЕМ И ЗДРАВЕН ФИЛТЪР

Чл. 164. (1) Сутрешният здравен филтър в детската градина се извършва ежедневно при приема на децата от квалифицирано медицинско лице от здравния кабинет и/или от педагогическия специалист на съответната група, съгласно утвърдените вътрешни правила, графици и инструкции на Директора.
Чл. 164. (2) При специфична организация на работа (ремонти, пребазиране на групи, ротация в различни сгради и корпуса) графикът и режимът на преминаване на медицинските лица се определя със Заповед на Директора съобразно наличния медицински ресурс и спецификите на сутрешния прием.
Чл. 164. (3) Педагогическите специалисти осъществяват първично визуално наблюдение за общото здравословно състояние на децата при приемането им и през целия престой. При установяване или съмнение за признаци на заболяване, учителят незабавно уведомява медицинското лице и се задейства процедурата по изолация и уведомяване на родителя/настойника.
Чл. 164.(4) Родителите (настойниците) са длъжни да оказват пълно съдействие при провеждането на здравния филтър, като дават обективна информация за състоянието на детето си и не водят в детската градина деца с проявени симптоми на остро заболяване.
РАЗДЕЛ СЕДМИ: ПРОПУСКАТЕЛЕН РЕЖИМ, СИГУРНОСТ И ДОСТЪП НА ВЪНШНИ ЛИЦА
Чл. 165. (1) С цел осигуряване на сигурността, спокойствието и здравословната среда за децата, както и спазването на изискванията за защита на личните данни (GDPR) и неприкосновеността на личния живот:
Достъпът на родители (настойници) и външни лица до приемните помещения, занималните, закритите площи и двора по време на провеждане на педагогическия и приемателния процес е ограничен.
Предаването и приемането на децата се извършва на определените за целта места (вход/обособено приемно пространство) бързо и без задържане, за да се гарантира нормалното функциониране на графика и пропускателния режим.
Чл. 166. (2) Не се допуска присъствието на родители или други външни лица в качеството им на „наблюдатели“, „контрольори“, “проверяващи” или придружаващи по време на извършване на сутрешния здравен филтър, учебните занимания, храненето и отдиха на децата. Допуска се присъствие в групата по покана на учителя за нуждите на образователния процес при ясно поставени задачи.
Чл. 167. (3) Контролът върху спазването на здравните изисквания, филтъра и организацията на работа в детската градина се осъществява единствено от Директора на детската градина и оправомощените от закона компетентни държавни и общински органи (РЗИ, РУО, Община).







ГЛАВА ПЕТА. ПРЕХОДНИ И ЗАКЛЮЧИТЕЛНИ РАЗПОРЕДБИ.

§.1.  НАСТОЯЩИЯТ ПРАВИЛНИК ЗА ОРГАНИЗИРАНЕ НА ДЕЙНОСТТА В ДГ „Братя Грим ”, гр .Шумен СЕ ИЗДАВА НА ОСНОВАНИЕ ЗПУО, НАРЕДБА 5/03.06. 2016 ГОД. ЗА ПРЕДУЧИЛИЩНОТО ОБРАЗОВАНИЕ, ЗАКОНА ЗА МЕСТНИТЕ ДАНЪЦИ И ТАКСИ; КОНВЕНЦИЯ НА ООН ЗА ПРАВАТА НА ДЕТЕТО, 
§.2.  ПОСОЧЕНИТЕ ИЗИСКВАНИЯ В ПРАВИЛНИКА СА НА БАЗА ДЛЪЖНОСТНИТЕ ХАРАКТЕРИСТИКИ НА СЛУЖИТЕЛИТЕ, НОРМАТИВНАТА УРЕДБА,  ОПИТЪТ И ТРАДИЦИИТЕ НА  ДГ „БРАТЯ ГРИМ ”, гр. Шумен 
§.3.  ПРАВИЛНИКЪТ ЗА ОРГАНИЗИРАНЕ НА ДЕЙНОСТТА ОБСЛУЖВА РАБОТЕЩИТЕ В ДГ „БРАТЯ ГРИМ ”, гр. Шумен, ДЕЦАТА И РОДИТЕЛИТЕ ИМ И В ТОЗИ СИ СМИСЪЛ ИМА СТАТУТА НА НОРМАТИВЕН ДОКУМЕНТ.
§.4.  НАРУШЕНИЯТА НА ПРЕДВИДЕНИТЕ В НАСТОЯЩИЯ ПРАВИЛНИК РАЗПОРЕДБИ ЩЕ СЕ СЧИТА ЗА НАРУШЕНИЕ НА ЗАКОНОДАТЕЛСТВОТО НА РЕПУБЛИКА БЪЛГАРИЯ. 


НАСТОЯЩИЯТ ПРАВИЛНИК Е ПРИЕТ НА ЗАСЕДАНИЕ НА ПС НА 17.07.2020г.  И КЛАУЗИТЕ МУ  ПОДЛЕЖАТ НА АКТУАЛИЗАЦИЯ ПРИ ПРОМЯНА НА НОРМАТИВНИТЕ ДОКУМЕНИ, КАСАЕЩИ  СИСТЕМАТА НА ОБРАЗОВАНИЕТО.

